Document ID: 31993R1773

ΚΑΝΟΝΙΣΜΟΣ (ΕΟΚ) αριθ. 1773/93 ΤΗΣ ΕΠΙΤΡΟΠΗΣ της 2ας Ιουλίου 1993 για τον καθορισμό ορισμένων τιμών και ορισμένων ποσών που καθορίσθηκαν σε Ecu στον τομέα των αποξηραμένων ζωοτροφών και μειώθηκαν λόγω των νομισματικών επανευθυγραμμίσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992, σχετικά με τη λογιστική μονάδα και τις ισοτιμίες μετατροπής, που πρέπει να εφαρμόζονται στα πλαίσια της κοινής γεωργικής πολιτικής (1), και ιδίως το άρθρο 9 παράγραφος 1,
τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για καθορισμό των οριζομένων σε Ecu τιμών και ποσών που πρέπει να τροποποιηθούν λόγω των νομισματικών επανευθυγραμμίσεων (2), όπως τροποποιήθηκε τελευταία από τον κανονισμό (ΕΟΚ) αριθ. 1330/93 (3), και ιδίως το άρθρο 2,
Εκτιμώντας:
ότι στον κανονισμό (ΕΟΚ) αριθ. 1288/92 του Συμβουλίου (4), καθορίστηκε από την 1η Μαΐου 1993 για την περίοδο εμπορίας 1993/94 η τιμή στόχου στον τομέα των αποξηραμένων ζωοτροφών-
ότι ο κανονισμός (ΕΟΚ) αριθ. 3824/92 καθιέρωσε τον κατάλογο των τιμών και των ποσών που καθορίσθηκαν σε Ecu που θα διαιρεθούν με το συντελεστή 1,012674, που καθορίστηκε από τον κανονισμό (ΕΟΚ) αριθ. 537/93 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 1331/93 (6), την αρχή της περιόδου εμπορίας 1993/94- ότι το άρθρο 2 του κανονισμού (ΕΟΚ) αριθ. 3824/92 προβλέπεινα προσδιοριστεί η μείωση των τιμών και των ποσών που προκύπτει για κάθε σχετικό τομέα και να καθοριστούν αυτές οι μειωμένες τιμές από την αρχή της περιόδου εμπορίας 1993/94- ότι πρέπει, συνεπώς, να προσαρμοστεί στον τομέα των αποξηραμένων ζωοτροφών, η τιμή στόχου και η διαφορά μεταξύ της ενίσχυσης για τις αφυδατωμένες ζωοτροφές και της ενίσχυσης για τις ζωοτροφές που ξεραίνονται με άλλο τρόπο-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η τιμή στόχου των αποξηραμένων ζωοοτροφών που αναφέρεται στο άρθρο 1 του κανονισμού (ΕΟΚ) αριθ. 1288/93 και μειώθηκε σύμφωνα με το άρθρο 1 του κανονισμού (ΕΟΚ) αριθ. 3824/92 καθορίζεται σε 176,37 Ecu ανά τόνο-
2. Η διαφορά μεταξύ της ενίσχυσης για τις αφυδατωμένες ζωοτροφές και της ενίσχυσης για τις ζωοτροφές που ξεραίνονται με άλλο τρόπο που αναφέρεται στο άρθρο 4 του κανονισμού (ΕΟΚ) αριθ. 1528/78 της Επιτροπής (7) και μειώθηκε σύμφωνα με το άρθρο 1 του κανονισμού (ΕΟΚ) αριθ. 3824/92 καθορίζεται σε 24,69 Ecu ανά τόνο.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαΐου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Ιουλίου 1993.

Labels: 2
19
6